Førde gravplass

Førde gravplass eller Førde gamle gravplass eller Førde gamle kirkegård er en gravlund i Sveio kommune i Vestland fylke. Den ligger ved tettstedet Førde, ned mot Førdespollen. Gravlunden ble ifølge «Norges kirker» anlagt som kolerakirkegård i 1857 og ble tatt i bruk som vanlig kirkegård i 1860, mens Sveio kirkelige fellesråd daterer etableringen til 1876. Først i 1938 ble Førde kirke noen hundre meter lenger øst innviet, og det ble anlagt kirkegård også der. Den benevnes Førde nye.

Gravlunden hadde 314 graver per 2019. Det er gjort vedtak om at det foruten allerede festede graver bare kan nedsettes urner på gravlunden.

Referanser

Litteratur 
 Anne Marta Hoff: Førde kyrkje, Hordalan i «Norges kirker»
 Plan for gravplassar i Sveio 2020–2060 (Sveio kirkelige fellesråd)

Eksterne lenker 
 Kart over Førde gamle gravplass (Allslekt.org)

Gravlunder i Vestland
Byggverk i Sveio